
Årsregnskap for 2003 for Universitetet i Tromsø

Generelt

I dette saksfremlegget legges det frem regnskap for 2003 for Universitetet i Tromsø (ekstern​regnskapet). Regnskapet inneholder resultat- og balanseregnskap samt noter og kontantstrøms​oppstilling. Videre vises status for internregnskapet ved årsslutt
. 


Regnskapsprinsipper

Universitetet i Tromsø er i likhet med de andre universitetene nettobudsjettert og har dermed unntak fra kontantprinsippet som ellers er hovedprinsippet for regnskapsføring i staten. Universitetene regnskapsfører med visse unntak etter regn​skapsprinsippet. 

Mens regnskapsføring etter kontantprinsippet har til hensikt å vise kontantstrømmene i virksomhe​ten (inn- og utbetalinger), er hensikten med regnskapsføring etter regnskapsprinsippet (regnskaps​loven) å gi et mest mulig korrekt bilde av resultatet av driften. Etter regnskapsprinsippet skal inn​tekten regnskapsføres på opptjeningstidspunktet og ikke når den innbetales, mens utgiften skal kostnadsføres i samme periode som tilhørende inntekt, og altså ikke når utbetalingen skjer. Når inntekter og kostnader regnskapsføres i annen regnskapsperiode enn de tilhørende inn- og utbeta​linger, oppstår det gjeld og fordringer som føres i balanseregnskapet. 

I brev av 17.12.2002 og 04.12.2003 har departementet fastsatt nærmere retningslinjer for regnskaps​føring for universitetene. Retningslinjene innebærer at investeringer i bygg og utstyr ikke skal føres opp med verdi i balansen (aktivering) og deretter avskrives over tid. Derimot skal investeringer ut​giftsføres i sin helhet på anskaffelsestidspunktet. Dette et er vesentlig unntak fra regnskapsprinsip​pet. Et annet sentralt punkt er at eventuelle ubrukte midler/mindreforbruk innenfor bevilgningsøko​nomien
 skal regnskapsføres som avsetninger for forpliktelser til staten, og ikke som egenkapita​l/ overskudd. Dette har sin bakgrunn i at midlene er bevilget under forutsetning av at de skal brukes til universitetets primæraktiviteter. Mindreforbruk i denne sammenheng er derfor å betrakte som en tidsforskyvning av aktivitet, og ikke midler til fri disposisjon. I henhold til departementets retnings​linjer kan kun egenkapital genereres ved overskudd på eksternt finansierte oppdragsprosjekter. Dette fordi det ikke knytter seg forpliktelser til bruk av disse midlene på samme måte som for be​vilgede midler. Midler som defineres som egenkapital i denne sammenheng kan benyttes til kapi​talinnskudd i ak​sjeselskap og stiftelser, i motsetning til midler bevilget over statsbudsjettet. Slike midler har derfor et større anvendelsesområde enn de øvrige midlene universitetet disponerer. 

Eksternregnskapet 

Resultatregnskapet (vedlegg 1)

Resultatregnskapet for 2003 viser et overskudd på 9,5 mill. kroner. Hele overskuddet skriver seg fra midler som ble tilført universitet i forbindelse med oppløsning av stiftelsen Forut i 2003. Forutset​ningen for at universitetet ble tilført disse midlene var at de skulle benyttes til kjøp av aksjer i for​bindelse med aksjeutvidelsen (emisjonen) i Norut-Gruppen A/S (jf. styresak S 11-03). Universitetet har etter aksjeutvidelsen en eierandel i Norut-Gruppen på 54%. Den opprinnelige stiftelseskapitalen i Forut ble i hovedsak skaffet til veie gjennom tilskudd fra samfunns- og næringsliv, og ikke fra universitetet. Det legges derfor til grunn at det ikke knytter seg spesielle forpliktelser disse midlene, og at det er i tråd med retningslinjene fra departementet å behandle disse inntektene regnskapsmes​sig på samme måte som overskudd på eksternt finansierte oppdrag, og dermed regnskapsføre dem som overskudd i resultatregnskapet. På grunn av disse inntektenes spesielle karakter er de ført opp som ekstraordinære inntekter i regnskapet. 

Det er for øvrig ikke generert overskudd på eksternt finansierte oppdragsprosjekter i 2003. Dette må ses i sammenheng med at universitetet ikke har hatt tradisjon for å ta høyere pris på oppdrag enn det som er nødvendig for å dekke kostnadene. 

Balanseregnskapet (vedlegg 2)

Balansen viser universitetets eiendeler og fordringer på den ene siden, og gjeld, forpliktelser og egenkapital på den annen side
.

Egenkapitalen per 31.12.2003 er på 21,3 millioner kroner, mot 11,8 mill. ved årets begynnelse. Hele økningen på 9,5 mill. er knyttet til midler som ble tilført ved oppløsning av stiftelsen Forut (se for​rige avsnitt). 

Inntil 2002 ble posten ”aksjer og leieboerinnskudd” ført opp under eiendeler med tilsvarende mot​post under gjeld i balanseregnskapet, slik at disse utliknet hverandre. Fra og med 2003 skal investe​ring i nye aksjer og leieboerinnskudd i henhold til departementets retningslinjer kun føres opp som eiendel uten tilsvarende motpost under gjeld i balansen. Differansen mellom posten ”aksjer og leie​boerinnskudd” under eiendeler og tilsvarende motpost under gjeld er på 13,2 mill., og tilsvarer årets samlede investering i aksjer og leieboerinnskudd. Ca. 12 mill. av disse midlene knytter seg til kjøp av aksjer i Norut-Gruppen A/S (jf. omtale foran), hvorav 2,5 mill. er finansiert av tidligere opptjent egenkapital og resten er finansiert av midler som universitetet ble tilført ved oppløsningen av stiftel​sen Forut. I tillegg har universitetet vært med å etablere et selskap sammen med Universitetssyke​huset Nord-Norge, som har som formål å kommersialisere resultater innenfor medisinsk forskning, Lytix Biopharma A/S. Universitetet eier her aksjer til en bokført verdi av 40 000 kr. Det er dessuten kjøpt en ny personalbolig i 2003 finansiert ved salg av tilsvarende boliger.

Prosjektfordringer er krav universitetet har på oppdragsgivere og bidragsytere for arbeid som alle​rede er utført, men hvor vi mottar betaling etterskuddsvis. Tilsvarende er prosjektgjeld universitetets forpliktelse til å utføre arbeid som vi allerede har mottatt betaling for. 

Varebeholdningen i balansen er estimert verdi på varelageret ved universitetsmuseet.

Avsetninger for forpliktelser gjelder i hovedsak avsatte midler fra departementet og NFR. Av økningen på 68,9 millioner kroner (128,542 mill. – 59,608 mill.) i 2003 er 51,9 mill. knyttet til NFR-midler. Denne store økningen i avsatte NFR midler må ses i sammenheng med omleggingen av tildelingspraksis. I 2003 gikk NFR over fra etterskuddsvis til forskuddsvis tildeling av prosjekt​midler, slik at det har skjedd en opphoping av NFR-midler 2003. Dette er en engangseffekt av om​leggingen og representerer kun en tidsforskyvning i bruk av midlene. Resten av økningen, på 17 mill., er knyttet til bevilgningsøkonomien, og må spesielt ses i sammenheng med salg av personal​boliger på om lag 13,2 mill. Midler fra salg av slike boliger kan i henhold til retningslinjer fra de​partementet kun benyttes til investering i og vedlikehold av bygg. I tillegg kommer at universitetet fikk ekstraordinære tildelinger fra departementet på til sammen 3 mill. ved slutten av året som det ikke var budsjettert med. Disse står ubrukt ved inngangen til 2004. 

Under kortsiktige fordringer i balansen inngår blant annet forskuddsbetaling av F/F ”Jan Mayen” (6,5 mill.) og litteraturkjøp (14,4 mill.). Under kortsiktig gjeld inngår blant annet avsetning av midler til utstyr til Teorifagbygget på 73,5 mill., samt påløpte, men ikke betalt lønnsutgifter og strømutgifter. 

Ved å sammenholde universitetets fordringer og bankinnskudd på den ene side (lett omsettelige verdier) og kortsiktig gjeld på den annen side, fremgår det at universitetet har en god likviditet. 

Internregnskapet 

Bevilgningsøkonomien viser for 2003 år et samlet mindreforbruk på 17,0 mill. Tabel​len under viser netto regnskapsmessig mer-/mindreforbruk i 2003
, budsjettert mer-/mindreforbruk
 samt avvik mellom regnskap og budsjett. I vedlegg 4 vises samlet mer-/mindreforbruk (avsetninger) per 1.1.2003 og per 31.12.2003. Beløpet på 17 millioner er knyttet til salg av personalboliger som ikke er reinvestert, samt tildelinger på slutten av året på 3 millioner som stod ubrukt ved årets slutt. Den øvrige driften gikk således i balanse.

Mindreforbruket på universitetets fellesutgifter skyldes primært at midler som var satt av til senere fordeling til fakultetene/enhetene ikke ble benyttet fullt ut. Dette gjelder særlig fordeling av rekrut​teringsstipendiat- og postdoktorstillinger, hvor rekrutteringssituasjonen i enkelte fag medfører at tilsettingsprosessen gjerne tar lengre tid enn planlagt. Mindreforbruk i år medfører bare at utgiftene forskyves til senere år.

Felles infrastruktur har et mindreforbruk på ca 13 millioner. Dette skyldes i sin helhet salg av eien​dommer. Salgene er ledd i en prosess med å tilpasse universitetets personalboliger til behovene, og salgsinntektene må ses atskilt fra universitetets øvrige drift
. Når man ser bort fra dette forholdet er felles infrastruktur i regnskapsmessig balanse.

Mat.-nat.fak hadde i sitt reviderte budsjett regnet med et merforbruk på 2,8 millioner ved årsslutt. Regnskapet viser imidlertid et mindreforbruk på 3,4 mill. Dette utgjør en differanse mellom regn​skap og budsjett på 6,2 mill. Avviket forklares blant annet med at tilsettingsprosesser tok lengre tid enn antatt (jf. stipendiatstillinger) og at annumsmidler ikke ble brukt som forutsatt. Fakultetet må arbeide for å få et bedre samsvar mellom budsjetterte og regnskapsførte inntekter og utgifter. Ved​legg 4 viser at Mat.-nat.fak. har en samlet avsetning på om lag 7 mill. ved utgangen av 2003.

NFH hadde prognostisert med et merforbruk på 0,9 millioner ved årsslutt, mens det i stedet ble et mindreforbruk på 4,7 millioner. Avviket mellom prognose og regnskap på 5,6 mill. forklares både med innsparing ved nulloppgjør ved lønnsforhandlingene, forsinkelser i tilsettinger, og at man ikke har tilsatt vikarer ved ledighet i stillinger. I tillegg kommer annuums​midler som spares opp. NFH må arbeide for å få et bedre samsvar mellom budsjetterte og regnskapsførte inntekter og utgifter. Vedlegg 4 viser at NFH har en samlet avsetning på om lag 11 mill ved utgangen av 2003.

Alle beløp i 1000 kr
	Internregnskapet 2003

	Drift - bevilgningsøkonomien

	
	A
	B
	C=B-A

	
	Budsjett

	Regnskap
	Avvik

	Universitetets fellesutgifter
	
	
	

	 - Fellesutgifter og reserver
	78
	5 350
	5 272

	 - Korrigering for periodisering av inntekts- og utgiftsposter
	
	125
	125

	Sum
	78
	5 475
	5 397

	Felles infrastruktur – bygningsdrift
	13 043
	13 022
	-21

	Universitetsdirektøren/sentraladm.
	-150
	290
	440

	Senter for samiske studier
	-394
	-311
	83

	Universitetsbiblioteket i Tromsø
	-3 016
	-3 256
	-240

	Senter for miljø og utvikling
	339
	441
	102

	Roald Amundsens senter for arktisk forskning
	0
	270
	270

	Senter for kvinneforskning og kvinner i forskning
	75
	424
	349

	Det matematisk-naturvitenskapelige fakultet
	-2 816
	3 413
	6 229

	Norges fiskerihøgskole
	-900
	4 713
	5 613

	Det juridiske fakultet
	-1 115
	-1 197
	-82

	Det medisinske fakultet
	-5 033
	-227
	4 806

	Det samfunnsvitenskapelige fakultet
	-3 726
	-741
	2 985

	Det humanistiske fakultet
	-1 729
	-480
	1 249

	Tromsø museum
	-2 350
	-3 853
	-1 503

	Program for læring og praktisk pedagogikk
	-751
	-1 193
	-442

	Universitetets senter for videre- og etterutdanning
	-600
	229
	829

	SUM
	-9 045
	17 019
	26 064


Det medisinske fakultet hadde forventet et merforbruk på 5 millioner som følge av anskaffelse av utstyr til massespektrometri med samme beløp. En ikke-budsjettert bevilgning på 1,8 mil​lioner fra Helsedepartementet, samt generelt lavere driftsutgifter, har likevel medført at man kom​mer ut om​trent i regnskapsmessig balanse. Vedlegg 4 viser at Med.fak. har en samlet avsetning på om lag 7 mill. ved utgangen av 2003.

SV-fak. hadde budsjettert med et merforbruk på nærmere 4 millioner kroner. Ubrukte annuum​smidler og mindreforbruk ved Freds​senteret har særlig bidratt til å redusere merforbruket.

Tromsø museum har et merforbruk på nær 4 millioner kroner i 2003. Museet mottok i desember en tilleggsbevilgning på 2 millioner fra UFD til sikring og bevaring av vitenskapelige samlinger. Denne bevilgningen står ubrukt ved inngangen til 2004, og har bidratt til å redusere merforbruket.

U-Vett har et avvik mellom regnskap og budsjett på 1,6 millioner kroner. Budsjettet til U-vett fanger i for liten grad opp at man har eksterne inntekter som finansierer deler av stillinger som i utgangspunktet er budsjettert over ordinære midler. Utgiftene er generelt for høyt budsjettert, mens inntektene er for lavt budsjettert. 

For de øvrige enhetene er det bare mindre avvik mellom budsjett og regnskap. 

Flere av fakultetene/enhetene har for store avvik mellom budsjett og regnskap. Det budsjetteres gjerne med at tildelte midler fra foregående år fullt ut vil bli benyttet i inneværende. Tilsvarende tas det ikke tilstrekkelig høyde for tidsforskyvning av forbruk av midler som er tildelt det aktuelle år. Det gjelder både øremerkede tildelinger hvor tilsettinger m.m. tar lengre tid enn planlagt, og at an​nuumsmidler gjerne spares opp over flere år. Videre har ikke alle enhetene revidert sine budsjet​ter i tråd med prognosene de selv har utarbeidet i forbindelse med budsjettoppfølgingssakene i løpet av året. De enhetene dette gjelder må gjennomgå budsjetterings​rutinene sine i året som kommer.

Ut over de driftsavsetninger som er omtalt over er det i år satt av 44,5 mill
 til utstyr til Teorifag​bygget. Samlet avsetning til dette formålet er 73 mill ved utgangen av 2003. Midlene er øremerket fra departementet og vil for en stor del bli benyttet i løpet av 2004.

Forslag til vedtak:

Styret anbefaler at fremlagte resultat- og balanseregnskap fastsettes som universitetets årsregnskap for 2003.

Tromsø, 30.01.2004

	Arne Benjaminsen
	

	universitetsdirektør
	

	
	Håvard Bekkelund

	
	personal- og økonomidirektør


Saksbehandlere:
Nestleder Atle Engebretsen


Førstekonsulent Christian Hansen


Regnskapssjef Bodil Paulsen

Vedlegg:

1. Resultatregnskap

2. Balanseregnskap

3. Kontantstrømsoppstilling og noter

4. Internregnskap – avsatte midler bevilgningsøkonomien

� Med internregnskapet menes i denne sammenheng bevilgningsøkonomien. Det vil at oppdrags- og bidragsprosjekter holdes utenom.


� Midler over statsbudsjettet samt salgsinntekter, dekningsbidrag og andre inntekter som ikke inngår i oppdrags- og bidrags,- og NFR-prosjekter.


� Som nevnt foran inngår ikke verdien av bygninger, inventar og utstyr i universitets balanseregnskap da hele investeringsutgiften kostnadsføres ved anskaffelse.


� Kun inntekter i 2003 er med i tabellen. Vedlegg 4 viser i tillegg tidligere års avsetninger.


� Det er det reviderte budsjettet som her er lagt til grunn, det vil si at det er korrigert for omdisponeringer, tilleggsbevilgninger og andre forhold som er dukket opp i løpet av året.


� Inntekter fra salg av eiendom kan bare benyttes til kjøp, vedlikehold og bygging av andre lokaler til undervisnings- og forskningsformål, jf. tildelingsbrevet for Universitetet i Tromsø fra Utdannings- og forskningsdepartementet. 


� To av enhetene, NFH og U-Vett, har gitt prognoser for årsresultatet som vesentlig avviker fra det de har budsjettert med, men uten at budsjettet er revidert tilsvarende. For disse er prognostisert årsresultat jf. sak S 61-03 lagt til grunn. 


� I 2003 ble Universitetet tildelt 55 mill til utstyr til Teorifagbygget, mens det er brukt ca 10,5 mill. Netto avsetning i 2003 blir da 44,5 mill.

